Rómversk heimspeki

Rómversk heimspeki er tvírætt hugtak. Það vísar annars vegar til þeirrar heimspeki sem var stundum af Rómverjum en segja má að saga rómverskrar heimspeki hefjist um miðja 2. öld f.Kr. Í þessum skilningi er oft miðað við þá höfunda sem skrifuðu á latínu.Þannig teljast höfundar sem rituðu á grísku ekki til rómverskra heimspekinga enda þótt þeir hafi búið innan Rómaveldis, t.d. Markús Árelíus og Sextos Empeirikos. Hins vegar er stundum talað um rómverska heimspeki sem það tímabil í sögu fornaldarheimspeki sem tekur við af hellenískri heimspeki. Tímabili hellenískrar heimspeki er yfirleitt talið ljúka árið 31 f.Kr. eða 27 f.Kr.,Árið 31 f.Kr. var orrustan við Actíum háð en árið 27 f.Kr. veitti öldungaráð Rómar Octavíanusi titilinn Ágústus. Bæði ártölin hafa verið talin marka upphaf keisaratímans í Róm. þ.e. allnokkru eftir að Rómverjar höfðu kynnst heimspeki. Þegar litið er á rómverska heimspeki sem tímabil er það gjarnan látið ná út 2. öld en þá er sagt að heimspeki síðfornaldar hefjist.

Rómversk heimspeki var alla tíð undir miklum áhrifum frá grískri heimspeki, ekki síst hellenískri heimspeki; svo mjög að segja má að rómversk heimspeki hafi verið flutt inn frá Grikklandi og hafi ávallt verið grísk heimspeki í rómverskum búningi.Geir Þ. Þórarinsson, „Hvaða áhrif hafði grísk menning á hina rómversku?“. Vísindavefurinn 8.11.2005. (Skoðað 11.12.2006).

 Helstu heimspekingar 
 Rómverskir höfundar 
 Lucretius
 Varró
 Cicero
 Seneca yngri
 Boethius

 Grískir höfundar 
Höfundar sem rituðu á grísku:
 Epiktetos
 Markús Árelíus
 Sextos Empeirikos

 Helstu heimspekistefnur 
 Akademísk efahyggja
 Aristótelismi
 Epikúrismi
 Hundingjar
 Platonismi
 Pyrrhonsk efahyggja
 Stóuspeki

 Neðanmálsgreinar 

 Heimildir og ítarefni 
 Morford, Mark, The Roman Philosophers: From the time of Cato the Censor to the death of Marcus Aurelius (Routledge, 2002).
 Long, A.A., From Epicurus to Epictetus: Studies in Hellnistic and Roman Philosophy (Oxford University Press, 2006).
 Powell, J.G.F. (ritstj.), Cicero the Philosopher (Clarendon Press, 1995).
 Rutherford, R.B., The Meditations of Marcus Aurelius: A Study (Clarendn Press, 1989).

 Tenglar